इंदौर. स्नेह नगर में व्यापारी की बेटी ने सत्संग से लौटने के बाद फांसी लगा ली। तब घर में कोई नहीं था। मां घर लौटी तो उसने बेटी को फंदे पर लटका देखा। मां द्वारा शोर करने पर परिजन और अासपास के लोग वहां पहुंचे और बेटी को निजी अस्पताल ले गए, जहां डॉक्टरों ने उसकी मौत की पुष्टि कर दी।
जूनी इंदौर पुलिस के मुताबिक घटना रविवार रात की है। राजेंद्र पटेल (अाढ़त व्यापारी) की 18 वर्षीय बेटी सौम्या बीकॉम प्रथम वर्ष की छात्रा थी। रविवार को उसे किसी दोस्त की बर्थ-डे पार्टी में जाना था। परिजन ने उसे वहां जाने से मना करते हुए पास में चल रहे सत्संग में साथ चलने के लिए कहा। इसके बाद छात्रा सत्संग में शामिल हुई। वहां करीब आधा घंटे रुकने के बाद वह घर लौटी और फांसी लगा ली। सौम्या तीन बहनों में सबसे बड़ी थी। जिला अस्पताल में उसका पीएम हुआ।
hin_Deva hin_Deva